113 年全國語文競賽原住民族語朗讀 【汶水泰雅語】 國小學生組 編號 3 號

ki’man kuwing

ikuwing ga ki’man, aring ci cu pakahtuw ca makababaw na rawq ga, macka’ kuwing kinkuw ki’ki’man kahabaag ka ukas a balayq talan ka situwing(男用語)(siyatu’-女) ru qabubing(男)(qabubu’).

 gabagan ka tikay ga, masituwing(男)(masiyatu’-女) kuwing cu situwing(男)(siyatu’-女) ka mataseq(男)(mawaseq-女), numaga’ kuwing cu cacbu’ ni yutas wagi’; gabagan i qumuwalax ga, piliqan kuwing na quwalax ga, maqas kuwing cubalay mugunawu’ ca qaquwalax ru’ ararruwa kuwing murakiya(男)(murakis-女) uwiy la. tayhuk ku qamisan ka tikay ga, magamaru’ lku situwing(男)(siyatu’-女) mu la, ga’ ini’ kaqilaniy na kisleq mu.

tiku maminqiyanux ca makababaw na rawrawq ga, kiya kahabaag a qaqiyanuxan nha’, ikuwing ga ki’man.

humbuw kuwing cku ini’ tehkiy na itaal i tatung, mitaal kuwing kariariax cu pakahtuw ru mawp a wagi’.

ani ukas ku pasikura’ umangay kuwing ga, ini’ kaaqeh a kisleq mu, gi’ maknamatimati’ kuwing maqiyanux nanak, baliy maqiyanux cu papkitaal cuquleq.

maiyuiyuw qutux qutux a kaal, mahoq ru tumanguw lawwiy a abaabag na kakahuneq(男)(kahukahuy-女), pahicuwa’ ga pagiyaniy i maqiyanux. balayq mu ku riax ka asinkuw haniy ka ukas a sumqaqarax.

mahananu’ mitaal cu tatayu’ ka manbahaag ga, miki manbahaag kuwing uwiy.

mahananu’ mitaal cu hamhum ka aruwa i manhahuluy ga, miki musa’ kuwing i tatuhi’ uwiy.

mahananu’ mitaal cu wagi’ ka pakahtuw ru mawp ga, miki usalan mu i mitaal uwiy… asikinaga, kisleq mu cubalay ku kinqiyanux mu ka hani.  
ki’man kuwing, baliy kiya a rahuwal ka linanglung mu, hanuan kuwing manbabalayq(男)(manabalabalay-女) maqiyanux i siyasiyag rwu’ i makay, iqaat pagibabuwiynah!

113 年全國語文競賽原住民族語朗讀 【汶水泰雅語】 國小學生組 編號 3 號

我是小草

我是小草，我剛出生時，就是一個普通的小草，沒有漂亮的衣服，也沒有繽紛的帽子。

春天，我會穿著一件鮮綠色的衣服，等待太陽公公的照顧，夏天，我會受到大雨的滋養，在雨天玩耍，快樂到極點。秋天，我的衣服不再鮮綠，會變成褐色，但我也不會感到憂傷。

大地萬物，各有生存之道，而我就是一棵小草。

生長在荒蕪人跡的高山之巔，每天可以看到最美的日出和夕陽。雖然乏人問津，沒有誰來欣賞，但我的心卻從不悲傷，我必須自立自強，而不是為了他人而活。

年復一年，春去秋來，生命循環枯萎繁榮，該怎樣就怎麼過，我一直鍾愛這樣不受驚擾的日子。

有時看著翩翩起舞的蝴蝶，我也想要飛翔。

有時看著流過的雲朵，我也會想飄向遠方。

有時看著東昇西沉的太陽，我也會想要去觀望，但更樂活悠閒在當下。

我就是一棵小草，沒有多大的胸懷抱負，祈願平凡安逸的活在自己的世界，直至生命的盡頭終不悔！